text: 14-årig voldtaget
  08 juli 2014 kl. 14.11
  Politiet efterlyser vidner til en voldtægt i Esbjergs bymidte.
  En 14-årig pige fra Esbjerg har anmeldt, at hun natten til lørdag blev voldtaget.
  Mellem klokken 01.30 og 02.30 kom pigen gående op til krydset Nørregade/Torvegade midt i Esbjerg. Her så hun to mænd, der stod og talte sammen.
  Den ene forlod stedet, mens den anden spurgte pigen om vej til Fanøfærgen. Derefter trak han hende ind i Esehaven bag Esbjerg Museum, hvor hun blev voldtaget.
  Gerningsmanden beskrives som:
  ? Dansk, muligvis med københavnsk dialekt
  ? 20-25 år 
  ? 185-195 cm høj og spinkel eller slank af bygning 
  ? Lyst/leverpostejfarvet hår - helt kort klippet i siderne, længere strittende hår på toppen
  ? Iført kasket, rød bluse, brun eller grøn jakke, hvide bukser 
  Den mand, som gerningsmanden havde talt med, beskrives som
  ? 25-30 år
  ? 180- 185 cm høj og almindelig af bygning 
  ? Kort mørkt hår
  Pigen mener også at have set fire personer, som gik på Torvegade, da gerningsmanden trak hende ind i Esehaven.
  Politiet vil gerne tale med alle, der har været i området omkring det pågældende.
  Politiet har tlf. 114.
  